গতকাল শনিবার বাংলা একাডেমির আবদুল করিম সাহিত্যবিশারদ মিলনায়তনে কুমুদিনী ওয়েলফেয়ার ট্রাস্ট আয়োজিত অনুষ্ঠানে এ স্মারক সম্মাননা ও স্বর্ণপদক দেওয়া হয়। শহীদ ধীরেন্দ্রনাথ দত্তের পক্ষে পদক গ্রহণ করেন আরমা দত্ত। সম্মাননাপ্রাপ্তদের স্বর্ণের মেডেল পরিয়ে দেন অনুষ্ঠানের সভাপতি ইমেরিটাস অধ্যাপক সিরাজুল ইসলাম চৌধুরী। এ সময় আয়োজক প্রতিষ্ঠান কুমুদিনী ওয়েলফেয়ার ট্রাস্টের চেয়ারপারসন ভাষাসংগ্রামী প্রতিভা মুত্সুদ্দী ও ব্যবস্থাপনা পরিচালক রাজীব প্রসাদ সাহা উপস্থিত ছিলেন। স্বাগত বক্তব্য দেন ভারতেশ্বরী হোমসের অধ্যক্ষ প্রতিভা হালদার।